ዋልያው ወደ ቀጣዩ ዙር አ
 የኢትዮጵያ ወንዶች ብሄራዊ ቡድን (ዋልያዎቹ) በ2022 የኳታሩ የዓለም ዋንጫ ቅድመ ማጣሪያ ጨዋታ ወደ ቀጣዩ ዙር ማለፋቸውን አረጋግጠዋል። ለ2022 የኳታር የዓለም ዋንጫ ቅድመ ማጣሪያ የመጀመሪያ ዙር ጨዋታውን ከቀናት በፊት ባህርዳር ላይ ከሌሴቶ ጋር የተጫወተው የኢትዮጵያ ብሄራዊ ቡድን፣ በጨዋታው ከተጋጣሚው የተሻለ የኳስ ቁጥጥር ብልጫ ማሳየት ቢችልም እድሎች በመፍጠርና የተፈጠረውን እድልም በአግባቡ መጠቀም ባለመቻሉ ያለ ምንም ግብ ማጠናቀቁ ይታወሳል። ብሔራዊ ቡድኑ በሜዳውና ደጋፊው ፊት ነጥብ መጣሉ በቀጣይ መልስ ጨዋታ አጣብቂኝ ውስጥ እንዲገባ ያስገደደው ቢሆንም፤ ወደ ሌሴቶ አቅንቶ በሳምንቱ መጨረሻ ከሌሴቶ አቻው ጋር ያደረገው ጨዋታ 1ለ1 በሆነ አቻ ውጤት ማጠናቀቅ ችሏል። ከባህር ዳሩ ጨዋታ በተለየ ሶስት ተጫዋቾችን በመቀየር ወደ ሜዳ የገቡት ዋልዎቹ፣ ‹በጨዋታው ኳስን ከኋላ መስርተው በመልሶ ማጥቃት በቁጥር በዝተው በመሄድ እድሎችን ለመፍጠር ለመጫወት ሲሞክሩ ታይተዋል። መከላከልን ምርጫቸው አድርገው ወደ ሜዳ የገቡት የሌሴቶ አዞዎች በአንፃሩ አልፎ አልፎ ከመሃል ሜዳ በረጅሙ በሚላኩ ኳሶች እድሎችን ለመፍጠር ቢሞክሩም የዋልያውን ተከላካይ ክፍል ጥሰው መግባት አልሆነላቸውም። ሁለቱም ቡድኖች ይሕ
ነው የሚባል ጠንካራ
የግብ ማግባት እድሎችን
መፍጠር ሣይችሉ፤ የመጀመሪያው
አጋማሽ ተጠናቋል። በሁለተኛው
አጋማሽ በአንፃሩ ሁለቱም
ብሄራዊ ቡድኖች ወደ
ተጋጣሚያቸው ሜዳ ክልል በመዝለቅ ተጭነው ለመጫወት ሞክረዋል። ሁለተኛው አጋማሽ ከተጀመረ ከአምስት ደቂቃ በኋላ ቢኒያም በላይ ከቀኝ መስመር በኩል ያሻገራት ኳስ በሌሴቶው ተከላካይ ንካይ ኔትሪሊ ተጨርፋ አዞዎቹ በራሳቸው ላይ ግብ እንዲያስቆጥሩ ምክንያት ሆናለች። ግብ ከተቆጠረባቸው በኋላም የአጨዋወት ዘይቤያቸውን በመለወጥ ተጭነው ለመጫወት የሞከሩትና በተደጋጋሚ ወደ ዋልያው ግብ ክልል የተመላለሱት ሌሴቶዎች፣ ግብ ለማስቆጠር ብዙም ደቂቃ አልፈጀበቸውም። ግብ ከተቆጠረባቸው ከአምስት ደቂቃ በኋላ ያገኙትን ቅጣት ምት ሴፖ ሴትሩማንግ ወደ ግብ አክርሮ የመታት ኳስ የመስፍን ታፈሰን እግር በመጭረፍ ከዋልያው መረብ ላይ አርፋለች። ጨዋታው አንድ አቻ መሆኑን ተከትሎ ዋልያዎቹ ይበልጥ ወደ መከላከሉ ፊታቸውን ያዞሩት ሲሆን፣ አዞዎቹ በአንፃሩ ተጨማሪ ግብ ለማግኘት ይበልጥ ተጨነው ለመጫወት ሞከረዋል። ከአንድም ሁለት ጊዜ ለግብ ቀርበው የግቡ አግዳሚ የመለሰባቸው አጋጣሚም ተስተውሏል። ሰዓት እየገፋ በሄደ ቁጥር ጫና እየበዛባቸው የመጡት በተለይ በመጨረሻዎቹ ደቂቃዎች ላይ መረጋጋት የተሳናቸው ሌሴቶዎች፣ ኢትፒሰን ብሄራዊ ቡድን መከላከል ጥመረት በማፍረስ ግብ ማስቆጠር ባለመቻላቸው ጨዋታው በአንድ አቻ ውጤት ሊጠናቀቅ ግድ ብሎታል። ይህንን ተከትሎም ዋልያው
ከሜዳው ውጪ ባስቆጠረ
በሚል የሌሴቶ አቻውን
በመርታት በ2022 የኳታሩ
የዓለም ዋንጫ ቅድመ
ማጣሪያ ጨዋታ ወደ
ቀጣዩ ዙር ማለፉን
አረጋግጧል። የዓለም ዋንጫ ማጣሪያ ምድብ ድልድል ውስጥ መግባቱንም አውቋል። ዋልያዎቹ ምንም እንኳን
ከጨዋታው ነጥብ በማግኘት
ወደ ምድብ ድልድሉ
መግባት የሚስችላቸውን ውጤት
ማግኘት ቢችሉም፤ በተጋጣሚያቸው
ሜዳ የሚያሳዩት አለመናበብና የፈጠራ ብቃት እጥረት ግን ዋነኛ ክፍተታቸው መሆኑ ሳይጠቁም አይታለፍም። በዓለም ዋንጫ የማጣሪያ ማጣሪያ የደርሶ መልስ ጨዋታዎች አሸናፊ የሆኑ 14 ቡድኖች ለዋናው የማጣሪያ ጨዋታ ከተመደቡት 26 ቡድኖች ጋር ተቀላልቀለው ይፋለማሉ። እነዚህ የ40 ሀገራትም እያንዳንዳቸው በአራት ቡድኖችን በያዙ 10 ምድቦች ተደልድለው ይጫወታሉ። የየቡድኖቹ አላፊ 10 ቡድኖች የመጨረሻውን ማጣሪያ ያከናውናሉ። ከ10 ቡድኖች አሸናፊ የሚሆኑት አምስቱ የ2022 የኳታር የዓለም ዋንጫ ላይ አፍሪካን ወክለው የሚሳተፉ ይሆናሉ።አዲስ ዘመን  ጳጉሜን 5 /2011 ታምራት ተስፋዬ